**Vadlīnijas Erasmus+ docēšanas mobilitātes veiksmes stāstu sagatavošanai**

**(mobilitātes dalībnieka pieredze)**

Lai veicinātu augstākās izglītības iestāžu akadēmiskā personāla dalību Erasmus+ programmā, Valsts izglītības attīstības aģentūra vēlas apkopot to mācībspēku pieredzi, kuri jau piedalījušies Erasmus+ docēšanas mobilitātē, tāpēc lūdzam mobilitātes dalībniekus dalīties pieredzē par savu Erasmus+ docēšanas mobilitāti, izklāstot to apmēram 1 lpp. garā stāstā.

Jau saņemtie mobilitātes dalībnieku pieredzes stāsti apskatāmi VIAA mājas lapā: <http://www.viaa.gov.lv/lat/ek_izgl_programmas_iniciativas/erasmusplus/mobilitates_pieredze/>

Mēs priecātos, ja Jūs pastāstītu:

* kāpēc izvēlējāties piedalīties Erasmus+ docēšanas mobilitātē;
* kāda bija pieredze sadarbībā ar nosūtošo un uzņemošo augstskolu gan pirms un pēc mobilitātes, gan tās laikā;
* kādi ir Jūsu akadēmiskie un personiskie ieguvumi no Erasmus+ docēšanas mobilitātes;
* kādi ir Jūsu augstākās izglītības iestādes ieguvumi no Jūsu docēšanas mobilitātes
* kādi bija lielākie izaicinājumi, sagatavojot un vadot lekcijas ārvalstu studentiem;
* kādus praktiskus padomus Jūs vēlētos sniegt tiem kolēģiem, kuri apsver iespēju piedalīties Erasmus+ docēšanas mobilitātē;
* par citiem aspektiem, kas Jums šķiet būtiski saistībā ar Jūsu Erasmus+ docēšanas mobilitātes periodu.

Pirms stāsta lūdzam norādīt šādu informāciju:

* Vārds, uzvārds
* Vecums
* Dzimums
* Nosūtošā augstskola
* Mobilitātes valsts
* Uzņemošā augstskola (**lūdzu norādiet arī augstskolas adresi**)
* Studiju priekšmets
* Mobilitātes perioda ilgums

Stāstam lūdzam pievienot 3-5 fotogrāfijas no Jūsu mobilitātes perioda iesūtot tos atsevišķos jpg.failos.

Paldies!